Univerzita Pavla Jozefa Šafárika v Košiciach

Právnická fakulta

Katedra ústavného práva a správneho práva

**Podmienky pre udelenie hodnotenia „ABSOLVOVAL“ v predmete**

**„Bakalárska práca“ a „Diplomová práca“ pre študentov DŠ a EŠ v ak. roku 2023/2024**

**Pre prvý semester:**

Študent (ka) je povinný (á) :

1. Po schválení témy katedrou oboznámiť sa so „Smernicou č. 1/2011 o základných náležitostiach záverečných prác , rigoróznych prác a habilitačných prác, ich zverejnení a sprístupnení po dobu uchovávania a kontrole originality  platná pre UPJŠ v Košiciach a jej súčastí“ (je zverejnená na webovej stránke fakulty – Študenti – Legislatíva a dokumenty).
2. Skontaktovať sa s vedúcim práce v termíne do troch týždňov po schválení témy práce a konzultovať postup spracovania bakalárskej práce s vedúcim práce.
3. Predložiť vedúcemu práce základnú osnovu práce (obsah, tézy práce zapracované do úvodu, ako aj zoznam literárnych zdrojov v rozsahu 2.-3. strán v termíne najneskôr do 30. júna kalendárneho roku).

**Pre druhý semester:**

1. Absolvovať minimálne 3 konzultácie s vedúcim práce.
2. Odovzdať prvú pracovnú verziu práce v termíne minimálne 60 dní pred termínom pre odovzdanie práce.

**Pre tretí semester:**

1. Konzultácie s vedúcim práce podľa potreby
2. Odovzdať konečnú písomnú verziu práce v termíne určenom v Harmonograme štúdia v akademickom roku 2024/2025.

Splnenie týchto povinností je podmienkou úspešného absolvovania predmetu „Bakalárska práca“ a „Diplomová práca“ a pridelenia príslušného počtu kreditov predpísaného schváleným študijným programom (viď. študijný program v AIS-e).

V Košiciach, október 2023

**doc. JUDr. Alena Krunková, PhD., v.r.**

**vedúca katedry**